**คำอธิบายประกอบแบบเสนอเพื่อเข้ารับการคัดเลือกเป็นเมืองต้นแบบวัฒนธรรมการอ่าน   
ประจำปี พ.ศ. 2562**

**1. ข้อมูลทั่วไป**

**1.1 จังหวัด** ระบุชื่อจังหวัดที่เสนอเข้ารับการคัดเลือกเป็นเมืองต้นแบบวัฒนธรรมการอ่าน ประจำปี พ.ศ. 2562

**1.2 หน่วยงานที่เป็นตัวแทนเสนอเพื่อเข้ารับการคัดเลือกฯ** ระบุชื่อหน่วยงานที่เป็นตัวแทนหรือเป็นผู้รับผิดชอบ  
ในการเสนอจังหวัดเพื่อเข้ารับการคัดเลือกเป็นเมืองต้นแบบวัฒนธรรมการอ่าน ประจำปี พ.ศ. 2562 โดยระบุตำแหน่งหัวหน้าส่วนราชการหรือผู้บริหารสูงสุดของหน่วยงาน ที่อยู่ โทรศัพท์ โทรสาร และชื่อ อีเมล์ และเบอร์โทรศัพท์ของผู้ประสานงาน ที่สามารถติดต่อได้สะดวก

**2. องค์ประกอบของการดำเนินงานส่งเสริมวัฒนธรรมการอ่านภายในจังหวัด**

**2.1 นโยบาย ยุทธศาสตร์ แผนงาน และงบประมาณสนับสนุนการดำเนินงานส่งเสริมการอ่านในทุกระดับ**

**2.1.1 นโยบาย ยุทธศาสตร์ แผนงาน และงบประมาณ ที่เกี่ยวข้องกับการส่งเสริมการอ่าน**

ระบุและอธิบายนโยบาย ยุทธศาสตร์ แผนงาน และงบประมาณ ที่เกี่ยวข้องกับการส่งเสริมการอ่าน การเรียนรู้ภายในจังหวัด อาทิ แผนพัฒนาจังหวัด แผนปฏิบัติราชการประจำปีของจังหวัด แผนพัฒนาท้องถิ่น (แผนพัฒนา   
3 ปี แผนพัฒนาท้องถิ่น 4 ปี แผนยุทธศาสตร์การพัฒนา) แผนยุทธศาสตร์ของหน่วยงาน เป็นต้น

**2.1.2** **แนวปฏิบัติที่ชัดเจนเพื่อให้ทุกภาคส่วนเกิดแรงจูงใจ ทิศทาง เป้าหมายการสร้างนิสัยรักการอ่านและการเรียนรู้ของประชาชน**

ระบุและอธิบายแนวปฏิบัติต่าง ๆ ที่เป็นรูปธรรม ชัดเจน ได้แก่ การประชุม การสร้างข้อตกลง MOU   
การกำหนดเป้าหมาย โดยแสดงรายละเอียดหลักฐาน เช่น เอกสาร รายงานการประชุม ภาพถ่าย ข่าว ข้อมูลในสื่ออิเล็กทรอนิกส์ เป็นต้น

**2.2 ความร่วมมือระหว่างหน่วยงานที่เกี่ยวข้องและสังคมทุกภาคส่วน**

**2.2.1 จำนวนองค์กรภาครัฐ ภาคเอกชน และภาคประชาสังคมในจังหวัดที่เข้าร่วมดำเนินการส่งเสริม  
การอ่าน** (ในรอบ 5 ปีที่ผ่านมา)ให้ระบุจำนวนองค์กรที่มีส่วนร่วมดำเนินการในการส่งเสริมวัฒนธรรมการอ่าน   
โดยเป็นหน่วยงาน/องค์กร

**2.2.2 จำนวนบุคคลในพื้นที่ที่เข้าร่วมกิจกรรม** ระบุจำนวนบุคคลในพื้นที่ที่เข้าร่วมกิจกรรม โดยแบ่งเป็นคำตอบ 5 ระดับ เพื่อทราบถึงการมีส่วนร่วมของคนในจังหวัดมีมากน้อยเพียงใด

**2.2.3 จำนวนกิจกรรม/โครงการที่บุคคลหรือหน่วยงานดำเนินการ** (ร่วมคิด ร่วมวางแผน และร่วมดำเนินงานประเมินผลงาน) ให้ระบุกิจกรรม/โครงการในตาราง พร้อมด้วยจำนวนผู้เข้าร่วม วันและสถานที่ที่จัดกิจกรรม

**2.2.4 ภาคีเครือข่ายร่วมดำเนินงานอย่างต่อเนื่อง** โปรดระบุหน่วยงานภาคีเครือข่ายที่ร่วมดำเนินงานขับเคลื่อนการส่งเสริมการอ่านในจังหวัด ซึ่งเป็นหน่วยงานทั้งภายในจังหวัดและนอกจังหวัด และระบุจำนวนระยะเวลาที่ดำเนินงานร่วมกัน

-๒-

**2.2.5** **องค์กรปกครองส่วนท้องถิ่นที่ให้การสนับสนุนงบประมาณ** โปรดระบุ องค์กรปกครองส่วนท้องถิ่น   
ที่ให้การสนับสนุนงบประมาณในการดำเนินงานส่งเสริมการอ่านในพื้นที่ /จังหวัด

**2.2.6** **ผู้นำ/กลุ่มบุคคลอย่างเป็นทางการและไม่เป็นทางการที่สามารถระบุได้ และมีส่วนสำคัญในการขับเคลื่อนการดำเนินงาน** โปรดระบุชื่อผู้นำ/กลุ่มบุคคล ที่มีเจตคติและวิสัยทัศน์ในการส่งเสริมการอ่านของจังหวัดและเป็นบุคคล/กลุ่มบุคคลที่มีความสามารถระดมสรรพกำลังทุกภาคส่วน และเห็นประโยชน์ต่อส่วนรวม

**2.3 การสนับสนุนทรัพยากรส่งเสริมการอ่านและการเรียนรู้ร่วมกัน**

**2.3.1 มีสื่อการเรียนรู้ที่หลากหลายและเพียงพอต่อความต้องการ** พิจารณาจากทรัพยากรสื่อส่งเสริม  
การอ่านที่มีภายในจังหวัด โดยใส่เครื่องหมาย ✓ ลงในช่องว่างตามประเภทสื่อที่กำหนด

**2.3.2 มีการจัดหมวดหมู่ของสื่อองค์ความรู้** **เช่น สุขภาพ กฎหมาย บันเทิง สร้างอาชีพ วัฒนธรรม ฯลฯ ระบุหมวดหมู่ของสื่อองค์ความรู้** โดยพิจารณาจากการจัดหมวดหมู่องค์ความรู้ในห้องสมุดและแหล่งการอ่านว่ามีสื่อประเภทใดบ้าง

**2.3.3 มีสื่อองค์ความรู้ครอบคลุมกลุ่มเป้าหมาย** พิจารณาสื่อการเรียนรู้ องค์ความรู้ เช่น หนังสือ สื่อใหม่ (อินเตอร์เน็ต เว็บไซต์ วีดิโอเกม สื่อสังคมออนไลน์) ที่กลุ่มเป้าหมายต่างๆ ในจังหวัดสามารถเข้าถึงสื่อองค์ความรู้ โดยใส่เครื่องหมาย ✓ ลงในช่องว่างตามกลุ่มเป้าหมายที่กำหนด

**2.3.4** **จำนวนหนังสือมีปริมาณเพียงพอ** พิจารณาว่าจังหวัดมีสถานการณ์อย่างไรบ้างเกี่ยวกับการเข้าถึงหนังสือ ตามเกณฑ์ 3 ข้อ ที่กำหนด

**2.4 สภาพแวดล้อม บรรยากาศของแหล่งการอ่านและกิจกรรมที่เอื้อต่อการอ่านและการเรียนรู้**

**2.4.1 กิจกรรมการสร้างกระแสรณรงค์ส่งเสริมการอ่านในจังหวัด** พิจารณาและสำรวจว่ากิจกรรมหรือโครงการใดบ้างที่เป็นการสร้างกระแสและเป็นการรณรงค์ให้คนในจังหวัดเกิดพฤติกรรมรักการอ่าน หรือสร้างบรรยากาศที่เอื้อต่อการส่งเสริมการอ่านในจังหวัด

**2.4.2** **มีการดำเนินกิจกรรมส่งเสริมการอ่านที่ครอบคลุมทั่วพื้นที่ของจังหวัด** พิจารณาและวิเคราะห์ว่ากิจกรรมส่งเสริมการอ่านในจังหวัดมีทั้งหมดเท่าใด และใส่เครื่องหมาย ✓ ในช่องว่าง

**2.4.3** **มีแหล่งการอ่านที่เหมาะสมตามบริบทและครอบคลุมทั่วพื้นที่ของจังหวัด** โดยพิจารณาจากความเหมาะสมในการจัดพื้นที่อ่านที่สนับสนุนให้เกิดการอ่านเพิ่มขึ้น รวมทั้งความพอเพียงของพื้นที่อ่านต่อจำนวนประชาชนในจังหวัด

**2.4.4 ประชาชนที่เข้าใช้บริการแหล่งการอ่านมีความพึงพอใจต่อการบริการ** สำรวจข้อมูลจากแหล่งการอ่านหรือห้องสมุดในจังหวัดว่าประชาชนที่เข้าใช้บริการสถานที่ดังกล่าวมีความพึงพอใจต่อการให้บริการของแหล่งอ่าน อาทิ ห้องสมุดโรงเรียน ห้องสมุดสาธารณะ โดยพิจารณาจากภาพรวมของจังหวัด

**2.5** **ผลลัพธ์และความเปลี่ยนแปลงจากการดำเนินงานส่งเสริมวัฒนธรรมการอ่านของจังหวัด** พิจารณาและวิเคราะห์สถานการณ์ความเปลี่ยนแปลงที่เกิดขึ้นจากการดำเนินงานส่งเสริมวัฒนธรรมการอ่านของจังหวัด   
ว่าส่งผลกระทบต่อบุคคล ครอบครัว ชุมชน และจังหวัดอย่างไร โดยสามารถเลือกตอบได้มากกว่า 1 ข้อ